ભજ્જીની ઉમદા બોલિંગ અને જરૂર પડે ત્યારે સારી બેટિંગ ટીમ ઇન્ડિયાને ખૂબ જ ઉપયોગી બની છે. જોકે આ જુલાઈમાં હરભજન સિંહ 38 વર્ષનો થશે અને તેની અસર તેની ક્રિકેટ પર પણ જોવા મળી રહી છે. ભજ્જીએ ભારતીય ક્રિકેટ ટીમ, મુંબઈ ઇન્ડિયન્સ માટે ઘણું બધું કર્યું છે. ઇન્ડિયન પ્રીમિયર લીગ (આઈપીએલ) 2018 માટે ચેન્નઈ સુપર કિંગ્સે તેને ખરીદ્યો છે. અત્યાર સુધી પાંચ મેચોમાં તે માત્ર ત્રણ વિકેટ લઈ શક્યો છે, જેમાં તેનો ઇકોનોમી રેટ લગભગ 9 રન પ્રતિ ઓવર છે.